Beoordeling van Jane S uit South Carolina
Beoordeling van Jane S
Beoordeling van A traveler uit Florida
Kindred Spirits website, aangepast
Beoordeling van Linda B uit Pennsylvania
Beoordeling van Jeansweezey uit New York
Beoordeling van Peggy uit Verenigde Staten
Beoordeling van Leyah uit Verenigde Staten
Beoordeling van Leanna
Kindred Spirit website, aangepast
Beoordeling van Johanna Holst
Beoordeling van Corinne uit Costa Rica
Beoordeling van Linda Betts
Beoordeling van Yogi Flowers
Beoordeling van Lisa uit Florida
Beoordeling van Sesha uit Verenigde Staten
Vertrek: dinsdag 22 mei, 2018 Normal Heights Elementary School Rating Detail / Grades KG-5 - San Diego, CA - NeighborhoodScout
Normal Heights Elementary School Test Scores (No Child Left Behind Tests)
Popular neighborhoods near Normal Heights Elementary School Code Week paneb Eesti programmeerima | Veebikiri.ee
admin september 7, 2017 »
SILT » Code Week, HITSA Suid Afrikaanse Nuus Thread - Page 63 - Stormfront
Page 63 of 226 « First < 13 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 113 163 > Last »
05-18-2006, 08:36 AM #621
Cosatu se opruk-plan
KAAPSTAD. – Duisende Cosatu-stakers kan steeds vandag na die middestad opruk ten spyte daarvan dat die vakverbond van sy beplande optog na die parlement afgesien het.
Die Kaapse veelparty-stadsregering het ná die chaos wat optoggangers Dinsdag in die stadskern gesaai het, sy goedkeuring vir vandag se Cosatu-optog in die Moederstad teruggetrek.
Me. Helen Zille, burgemeester, het gesê die stadsregering is nie oortuig dat Cosatu in staat sal wees om te keer dat Satawu die optog kaap en weer ’n chaos in die middestad veroorsaak nie.
Luidens ’n verklaring van die stadsraad het Satawu voor Dinsdag se rampspoedige optog drie keer onsuksesvol aansoek gedoen om ’n optog te hou. Goedkeuring is eers verleen nadat Cosatu Satawu se aansoek ondersteun en beloof het dat orde gehandhaaf sal word.
Mnr. Zwelinzima Vavi, sekretaris-generaal van Cosatu, het egter gesê die optog is nie gelos omdat die vakbond die knie buig voor die regering nie. “Cosatu het self besluit om die optog te laat vaar, want ons wil nie ons lede blootstel aan die hardhandige optrede van die polisie nie. Dit is duidelik dat baie polisielede nog nie kon afstand doen van hul benadering van skop, skiet en donder nie.”
’n Cosatu-afvaardiging kon nie gistermiddag ’n vergadering met die stadsbestuur bywoon om die optog in die lig van Dinsdag se gebeure te beplan nie. Die vakverbond het aangevoer sy leiers was toe nog in aanhouding ná Dinsdag se optog.
Mnr. Tony Ehrenreich, provinsiale sekretaris van Cosatu, mnr. Evan Abrahamse, provinsiale sekretaris van Satawu, en nog 35 mense het gister in die Kaapstadse landdroshof verskyn nadat hulle Dinsdag tydens die chaotiese optog in hegtenis geneem is.
Die Wes-Kaapse regering het gister oorweeg om ’n hofbevel te kry om alle betogings, byeenkomste en optogte in die Wes-Kaap vir twee weke te verbied.
Mnr. Ebrahim Rasool, Wes-Kaapse premier, het gesê: “Die regering moet dié stap doen omdat dit duidelik is die federasie en vakbondleiers het beheer oor die staking verloor.”
Dié inderdik sou egter nie die staking onwettig maak nie. Me. Shado Twala, Rasool se woordvoerder, het teen laatmiddag gesê hy het van dié plan afgesien omdat hy meen dis voldoende dat die stadsraad toestemming vir die optog herroep het.
Ehrenreich het op ’n nuuskonferensie ’n beroep op alle Cosatu-lede gedoen om vandag te staak en ’n massabyeenkoms, wat óf by die Goeie Hoop-sentrum óf die stadsaal gehou sal word, by te woon. Zille het gisteraand ’n debat met mnr. Richard Dyantyi, Wes-Kaapse minister van plaaslike regering en behuising, verlaat om dringend met Ehrenreich hieroor te vergader.
Mnr. Jan Kotzé, provinsiale voorsitter van Cosatu, het ná dié vergadering gesê daar is ooreengekom om vanoggend om 07:30 verder te beraadslaag. “Ons hoop om dan finale toestemming vir die massavergadering te kry en dalk selfs om tóg met ons optog voort te gaan.”
Intussen het die stadsregering gesê hy beplan om skadevergoeding van Satawu te eis omdat die vakbond as sameroeper van Dinsdag se optog wetlik vir die skade verantwoordelik is. Die stadsregering gaan ook mense en ondernemings wat Dinsdag verliese gely het en eise teen Satawu wil instel met regsadvies en die verskaffing van opnames van sy kringtelevisiekameras help.
Ehrenreich hou egter vol dit was nie Satawu-lede wat winkels geplunder en chaos veroorsaak het nie, maar indringers wat aan die optog deelgeneem het.
05-18-2006, 08:40 AM #622
Dirk Prinsloo se Audi gesoek
PRETORIA. – Skuldinvorderaars is op die uitkyk vir die luukse motor van die voortvlugtende adv. Dirk Prinsloo wat hy vermoedelik by vriende gestoor het voordat hy sy hakskene vir die gereg gewys het.
Prinsloo het homself vroeër vanjaar laat sekwestreer en moes al sy bates waarop hy geld geskuld het aan die skuldeisers teruggee. Die spoggerige Audi wat hy met ’n huurkoopkontrak van Absa gekoop het, was nog nie afbetaal toe Prinsloo gesekwestreer is nie. Hy het die motor moontlik by vriende gebêre voordat hy landuit gevlug het. Die Burger verneem dat skuldeisers van die bank reeds by van Prinsloo se vriende besoek afgelê het.
Prinsloo het sy regsverteenwoordiger sowat twee weke gelede uit Rusland laat weet dat hy nie vir sy verhoor in die Pretoriase hooggeregshof gaan terugkeer nie. Hy staan in dié hof tereg op 16 aanklagte van verkragting, onsedelike aanranding en die besit en vervaardiging van pornografie.
Prinsloo se kredietkaarte is ook ná die sekwestrasie deur Absa teruggetrek. Die Burger het vertroulik verneem dat Prinsloo van die kredietkaarte moontlik in die buiteland gebruik het nadat hy landuit is.
Prinsloo kan nog die kaarte gebruik omdat dit glo tyd neem om die kaarte internasionaal te kanselleer. Sommige ondernemings maak ook nog gebruik van kredietkaartmasjiene wat met die hand werk.
Mnr. Errol Smith, woordvoerder van Absa, het bevestig dat Prinsloo steeds ’n kliënt van dié bank is, maar hy kan ingevolge die kode op bankpraktyk nie kommentaar lewer oor die saak nie.
Prinsloo sal moontlik deur ’n verdere aanklag van bedrog in die gesig gestaar word as hy na Suid-Afrika terugkeer.
05-18-2006, 08:42 AM #623
SA ‘kan nie dwelmmuile oorsee help’
KAAPSTAD. – Suid-Afrikaanse dwelmmuile wat in buitelandse tronke sit, kan nie op die hulp van die Suid-Afrikaanse regering reken om hulle na Suid-Afrika terug te bring nie.
Mnr. Aziz Pahad, adjunkminister van buitelandse sake, het gister op ’n inligtingsessie in die parlement gesê die regering het simpatie met dié gevangenes se families, maar daar is “ongelukkig min wat hy aan die saak kan doen”.
“Die groot afstande en haglike omstandighede waarin Suid-Afrikaanse burgers aangehou word, maak dit baie moeilik vir hul families,” het Pahad gesê. Ambassadepersoneel besoek dié mense glo wel gereeld in die tronk.
Die Burger het vroeër berig daar was verlede jaar 865 Suid-Afrikaanse dwelmmuile in buitelandse tronke.
05-18-2006, 09:17 AM #624
Cosatu beplan optogte in VS
DIE vakverbond Cosatu hou vandag optogte in die Vrystaat, soos in ander dele van die land, as deel van sy veldtog teen werkloosheid en armoede.
’n Optog word onder meer vir Bloemfontein beplan, sê mnr. Jonas Mosia, opleidingsamptenaar van Cosatu in die Vrystaat en Noord-Kaap.
Mosia sê die optog in Bloemfontein begin om 10:00 in Bochabela, waarna ’n griewelys om 12:00 aan sakelui by die ou kantore van die Bloemfonteinse Kamer van Handel en Nywerheid op die hoek van Henry- en Oosburgerstraat oorhandig word.
Die griewelys sal ook om 13:00 aan die Vrystaatse premier, me. Beatrice Marshoff, of ’n verteenwoordiger oorhandig word.
Mosia sê hulle verwag ook mynwerkers van die noorde van die provinsie wat die Bloemfonteinse optog sal ondersteun.
Mosia sê vreedsame optogte word beplan.
05-18-2006, 09:22 AM #625
Ek wonder wie trek die voordeel die verbode immigrante!!!!!
Produksie van SA paspoorte kan glo tot stilstand knars
KAAPSTAD. – Die produksie van Suid-Afrikaanse paspoorte kan binne ’n jaar tot stilstand knars as ’n verouderde masjien van die departement van binnelandse sake nie spoedig vervang word nie.
Só het mnr. Tom Moyane, hoof van die regeringsdrukkery, gister aan die parlementêre portefeuljekomitee oor binnelandse sake gesê.
Volgens Moyane is binnelandse sake reeds deur die drukkery De La Rue van Londen gewaarsku dat die departement se Japanse Toppan-masjien verouder en slegs sowat 70% produktief is. Dit kan in die volgende 12 tot 15 maande heeltemal ingee.
Die Toppan-masjien word gebruik vir die chemiese kleursamestelling van die “verpersoonlikte” drukwerk op paspoorte se eerste binneblad.
“Die masjien breek baie. Die regeringsdrukkery lewer skoon paspoorte aan die departement, maar sonder verpersoonliking is die boekies nutteloos. Die hele stelsel moet dringend hersien word.”
Moyane het ontken dat ’n krisis met die drukwerk van paspoorte onlangs ontstaan het en dat die regeringsdrukkery aanspreeklik is vir die tydelike vermindering in die druk van paspoorte van 3 000 tot 1 600 paspoorte per dag.
“Die Londense leweraar van paspoortpapier (De La Rue), wat baie werk elders doen, weet ons beplan om Afrika se voorste drukker van veiligheidsdrukwerk te word. As papier van ons weerhou word, is ons kwesbaar.
“Nogtans is drukwerk nooit gestaak nie, maar is dit slegs verminder in die oorbruggingstydperk tot 2 Mei toe ons bestelde besending van 300 000 blanko paspoortpapierrolle aangekom het. Nóg 900 000 papierrolle kom in Junie.
“Dit sal hou totdat volledige selfvervaardiging van Suid-Afrikaanse paspoorte oor sowat 12 maande begin.”
Moyane het gesê die minister van binnelandse sake het reeds met Sappi gepraat oor die lewering van plaaslike papier vir die volledige plaaslike produksie van Suid-Afrikaanse paspoorte binne ’n jaar of twee.
“Ons gaan die enigste Afrika-land wees wat ons eie paspoort met eie papier, ink en toerusting (teen sowat R150 per paspoort) plaaslik vervaardig. Ander Afrika-lande wil ook hul paspoorte en ander veiligheidsdrukwerk hier laat doen.”
Komiteelede was besorg oor die veiligheidsreëlings vir paspoorte en ander drukwerk.
Moyane het ontken dat die Suid-Afrikaanse paspoorte wat verlede jaar in Brittanje by mense met vals identiteite gekry is, van die regeringsdrukkery kom.
“Sowat 10 000 paspoorte van die drukkery is in 2001 met hul aankoms by die ou Civitas-gebou se kelderverdieping in Pretoria gekaap. Daarmee saam het van die hegpapier vir die paspoortfoto in die boekie verdwyn.
“Dit het op interne betrokkenheid gedui. Inhegtenisnemings is gedoen en die saak word ondersoek.”
Volgens Moyane, wat nou ’n jaar hoof van die drukkery is, is die drukkery met verouderde toerusting en swak stelsels van die “vorige bedeling” gekry.
“Weens dié onbeholpenheid en onbekwaamheid, verloor ons nou regeringswerk wat ons op ’n silwer skinkbord gekry het.
“Die drukkery word nou reggeruk,” het hy gesê.
Die drukkery hoop om teen einde 2007 in ’n nuwe perseel (waarskynlik in Pretoria-Noord) van sowat R250 miljoen gevestig te wees. Nuwe toerusting gaan sowat R77 miljoen kos.
Mnr. Nkosana Sibuye, kommunikasiehoof van binnelandse sake, het by navraag nie geweet van ’n verouderde paspoortmasjien nie.
05-18-2006, 09:28 AM #626
Dink mos die gras is groener aan die anderkant!!!
Dwelmmuile kan nie te veel hulp verwag
“Die groot afstande en haglike omstandighede waarin Suid-Afrikaanse burgers aangehou word, maak dit vir hul families baie moeilik,” het Pahad gesê.
Ofskoon die regering niks kan doen om dié Suid-Afrikaners na hul vaderland terug te bring om hul vonnisse hier uit te dien nie, besoek ambassadepersoneel hulle gereeld in die tronk.
Vroeër is berig daar was verlede jaar 865 Suid-Afrikaanse dwelmmuile in tronke oor die wêreld heen, insluitend in lande soos Brasilië, Peru, Argentinië en Venezuela.
Hulle is daar omdat hulle dwelms namens handelaars uit die land na ander lande probeer smokkel het.
Hulle kry tussen R20 000 en R50 000 vir hul moeite, na gelang van die soort en hoeveelheid dwelms wat hulle vervoer.
Volgens Pahad word te veel Suid-Afrikaners die “maklike prooi” van groot bedrae dwelmgeld.
“Ongelukkig het Suid-Afrika ’n groot sentrum geword in die verspreiding van dwelms oor die wêreld heen,” het Pahad gesê.
Die regering beplan nou ’n bewustheidsprogram om Suid-Afrikaners teen dwelmsmokkelary en die gevare daarvan te waarsku.
05-18-2006, 09:33 AM #627
PRETORIA. – Twee reuse-broodbome waarvoor ’n plantsmokkelaar maklik R250 000 sou betaal, is verlate langs die N1-hoofweg buite Pretoria gevind.
’n Oplettende kwekery-eienaar het Saterdagoggend die plante langs die pad tussen die Wallmansthal- en Murryhillafrit sien lê. “Dit was ’n skrikwekkende ding om te sien,” het hy aan Volksblad vertel.
Volgens me. Cornia Hugo, assistent-direkteur van natuurbewaring in Gauteng, is dit duidelik dat die plante onwettig uitgehaal is. Sy het verduidelik dat die plante se stamme gladgeskuur is soos die diewe geprobeer het om die roetmerke te verwyder wat deur veldbrande veroorsaak is.
Hugo sê die twee plante is baie oud. Fossielplante soos dié twee groei gemiddeld een of twee sentimeter per jaar, afhangend van die habitat waarin dit voorkom.
Dit is ’n bedreigde spesie wat ingevolge wetgewing spesiale beskerming geniet.
Die twee broodbome is onderskeidelik 2,7 m en 2,3 m hoog. Teen sowat R500/cm sal die plante maklik R250 000 op die smokkelmark haal.
Hugo vermoed die plante is langs die pad gelos nadat die diewe moontlik vir iets soos ’n padversperring geskrik het.
Sy sê dis onwaarskynlik dat die plante weer sal groei.
05-19-2006, 08:30 AM #628
Tik steek alkohol verby
KAAPSTAD. – Volgens statistieke wat vanaf behandelingsentrums verkry is, het tik, oftewel metamfetamien, alkohol in die Wes-Kaap verbygesteek as die eerste-keuse- middel vir dié wat van opkikkers afhanklik is.
Tik is ook steeds die eerste keuse van dwelmmisbruikers, blyk uit die nuutste verslag van Sacendu (South African Community Epidemiology Network on Drug Use), wat gister by die Mediese Navorsingsraad (MNR) bekend gestel is.
Die verslag oor die laaste ses maande van verlede jaar dui daarop dat 88,1% van die mense wat vir behandeling gaan, vir die eerste keer opgeneem word.
Prof. Charles Parry, direkteur van die navorsingseenheid vir alkohol- en dwelmmisbruik by die MNR, het gesê dit is ’n aanduiding van die geweldige druk waaronder behandelingsentrums verkeer.
Tik, wat as die “probleemdwelm” beskou word, het as eerste keuse van dwelmverslaafdes onder 20 jaar gestyg vanaf sowat 19% in 2004 tot rondom die 45%-merk aan die einde van verlede jaar. Dwelmmisbruik onder dié ouderdomsgroep is die hoogste, gevolg deur die groep tussen 20 en 45 jaar. Mans is steeds die grootste groep wat behandel word en die meeste is bruin (92%).
Van die verslaafdes wat by behandelingsentrums om hulp aangeklop het, gebruik 35% tik, 25% alkohol, 14% heroïen, 11% dagga, 8% kokaïen en 6% Mandrax.
Die gebruik van dagga by die onder-20’s het gedaal tot 22% vanaf 42% aan die einde van 2004.
Die groot getal mense wat tik daagliks gebruik (48%), is ook ’n probleem vir Parry. Die tydperk wat mense dit gebruik voordat hulle besef hulle het hulp nodig, het ook gestyg van gemiddeld 1,5 jaar tot 2,2 jaar.
Uit ’n bespreking oor hoë-risiko-leefstyle met dwelms en seks het dit geblyk dat dwelms vóór seks gebruik word.
Dwelms lei volgens sekswerkers tot ’n verhoogde seksdrang. ’n Kringloop volg onder verslaafdes, wat seks te koop aanbied vir geld om dwelms mee te koop.
Kommer is uitgespreek oor mense se “waninligting”, soos dat naalde drie keer met ander gedeel moet word voordat ’n mens die risiko loop om byvoorbeeld die MI- of hepatitis-virus op te doen. Onder kommersiële sekswerkers deel tot ses mense een naald.
05-19-2006, 08:32 AM #629
'Staking-geweld soos apartheid'
Mnr. Bantu Holomisa, UDM-leier, wou weet of Mbeki ’n kabinetskomitee sal aanstel om te kyk na regulasies om die dra van wapens in protesoptogte en die intimidasie van nie-staken-de werkers te verbied.
Mnr. Johan Zietsman, ’n woordvoerder vir die Suid-Afrikaanse sakekamer (Sabek), het gesê Sacob aanvaar die staking is bedoel om kommer oor werkloosheid en armoede te laat blyk, maar glo nie dit het ’n opbouende bydrae tot ’n oplossing vir die probleem gebied nie.
05-19-2006, 08:34 AM #630
Boere onthuts oor skoliere sketsplan van plase maak
Carolina. – ’n Omstrede “skooltaak”, waarin leerlinge van ’n plaasskool gevra is om belangrike inligting oor plase in hul omgewing in te samel, het soveel opspraak onder die boere verwek dat dit nou glo selfs deur die Nasionale Intelligensie-agentskap (NIA) ondersoek word.
Die skoolhoof van die Moedig-skool, (ook bekend as die Thokozani-skool), me. Thembi Kobe, het verlede week ’n handgeskrewe vraelys aan graad-neges oorhandig waarin hulle opdrag kry om onder meer ’n sketsplan van plase in die omgewing te maak.
“Hoewel die vraelys op sigwaarde onskuldig lyk, voel ons dat van die inligting moontlik gebruik kan word om plaasaanvalle te beplan,” sê mnr. Ernst van den Berg, plaaslike boer en voorsitter van die Belfast distrikslandbou-unie.
Beeld het verneem dat mans wat hulle as NIA-agente voorgestel het, minstens een boer besoek het en navraag oor die vraelys gedoen het.
“Soos dit reeds is, is die spanning onder die boere op ’n naaldpunt oor ’n dreigende plaasbesetting.
“Dié insident vererger beslis die situasie,” sê Van den Berg.
Op die plan wat kinders moet optrek, moet inligting soos waar die hoofhuis, skure, stalle en ander permanente strukture is, aangedui word.
Boere is ontsteld oor vrae soos hoe ver die plaas van die naaste dorp is, hoeveel mense op die plaas woon, hoe gereeld die boer sy bure sien, waarvandaan die plaaswerkers kom en watter soort samewerking daar tussen die boer en sy bure is.
Die vraelys het verlede week vir die eerste keer aan die lig gekom toe mnr. Lourens Greyling deur leerlinge van die Moedigskool genader is.
Hy het ’n afskrif daarvan gemaak.
Die skoolhoof het die volgende dag ’n brief (waarvan ’n afskrif in Beeld se besit is) aan hom geskryf waarin sy sê dat die vraelys deel van die aardrykskunde-leerplan is.
’n Ander boer, wat anoniem wil bly, het op skoolkinders afgekom wat besig was om ’n plan van sy plaas te teken.
Toe hy vra om die vraelys te sien, het die kinders glo geweier en gesê die onderwyser het gesê die boere mag dit nie onder oë kry nie, sê mnr. Clive Hatch, leier van die DA in Mpumalanga.
Hatch sê die Mpumalanga-onderwysdepartement het nog nie gereageer op vrae oor of die vraelys deel van die amptelike skoolleerplan uitmaak nie.
Lede van NIA in Nelspruit het gister reeds met ’n ondersoek na die vraelys begin.
Supt. Theo de Bruyn, kommunikasiehoof van die polisie in Mpumalanga, het ook bevestig dat hulle die saak ondersoek.
Kobe het gister geweier om enige navrae van Beeld oor die oorsprong van die vraelys te beantwoord.
Die departement van onderwys het vroeër aan ’n susterskoerant van Beeld gesê dat hulle nie bewus is van die vraelys wat in die skool gebruik word nie. Die departement het nie gereageer op skriftelike vrae van Beeld nie.
Page generated in 0.56238 seconds with 12 queries